2012.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana””**

 Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

 Izdarīt Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes "Ārējo tirgu apgūšana" 2.3.1.1.2.apakšaktivitāti "Ārējo tirgu apgūšana – nozaru starptautiskās konkurētspējas stiprināšana" (Latvijas Vēstnesis, 2010, 158., 2011, 182.nr) šādus grozījumus:

1. Izteikt 3.2.apakšpunktu šādā redakcijā:

„3.2. mārketinga aktivitāšu (tai skaitā reklāmas un mārketinga kampaņu, komercsabiedrību, kas reģistrētas ārvalstīs un sniedz tūrisma pakalpojumus, un žurnālistu iepazīšanās vizīšu) organizēšana Latvijā un ārvalstīs un mārketinga pētījumu, un citu pasākumu organizēšana ārvalstu tūristu piesaistei;”;

1. Izteikt 10.punktu šādā redakcijā:

„10. Apakšaktivitātes ietvaros projektus līdzfinansē no Eiropas Reģionālās attīstības fonda un finansējuma saņēmēja līdzekļiem. Eiropas Reģionālās attīstības fonda līdzfinansējums nepārsniedz 5 500 000 latu.”;

1. Izteikt 11.punktu šādā redakcijā:

„11. Eiropas Reģionālās attīstības fonda līdzfinansējums valsts aģentūrai, kuras mērķis ir sekmēt komercdarbības attīstību, ir 2 500 000 latu. Eiropas Reģionālās attīstības fonda līdzfinansējums valsts aģentūrai, kura ir izveidota, lai īstenotu tūrisma attīstības valsts politiku, ir 3 000 000 latu. Finansējuma saņēmējs nodrošina līdzfinansējumu no valsts budžeta ietvaros piešķirtajiem līdzekļiem ne mazāk kā 40 % apmērā no projekta kopējām attiecināmajām izmaksām.”;

1. Izteikt 15.3.apakšpunktu šādā redakcijā:

„15.3. komersants (kooperatīvā sabiedrība) neatbilst grūtībās nonākuša komersanta statusam, un tam nav konstatētas šādas pazīmes:

15.3.1. tam ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta;

 15.3.2. pieteikuma par atbalsta piešķiršanu iesniegšanas dienā zaudējumi pārsniedz pusi no pamatkapitāla, un pēdējo 12 mēnešu laikā - ceturtdaļu no pamatkapitāla, un konstatējams šo noteikumu 15.3.4.apakšpunktā minētās pazīmes;

15.3.3. pieteikuma par atbalsta piešķiršanu iesniegšanas dienā saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu uz iesnieguma iesniegšanas brīdi ir novērojamas grūtībās nonākuša komersanta pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu likmju celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējams šo noteikumu 15.3.4.apakšpunktā minētās pazīmes;

15.3.4. tam nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs saimnieciskās darbības veicēju līdz nespējai turpināt darbību.”;

1. Svītrot 15.4.un 15.5.apakšpunktu.
2. Papildināt noteikumu 17.punktu ar jaunu 17.6.apakšpunktu:

„17.6. pašvaldība atbalstu var saņemt par projektiem, kas neietver saimnieciskas darbības.”;

1. Izteikt 18.7.apakšpunktu šādā redakcijā:

„18.7. ja biedrība, nodibinājums vai ostu pārvalde saņem *de minimis* atbalstu, tai nav konstatētas šādas pazīmes:

18.7.1. ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tai uzsākta bankrota procedūra, piemērota sanācija vai mierizlīgums, vai tās saimnieciskā darbība ir izbeigta;

18.7.2. pieteikuma par atbalsta piešķiršanu iesniegšanas dienā zaudējumi pārsniedz pusi no pamatkapitāla un pēdējo 12 mēnešu laikā - ceturtdaļu no pamatkapitāla, un konstatējams šo noteikumu 18.7.4.apakšpunktā minētās pazīmes;

18.7.3. pieteikuma par atbalsta piešķiršanu iesniegšanas dienā saskaņā ar pēdējo divu noslēgto finanšu gadu finanšu pārskatiem un pēdējo pieejamo operatīvo pārskatu uz iesnieguma iesniegšanas brīdi ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu likmju celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējams šo noteikumu 18.7.4.apakšpunktā minētās pazīmes;

18.7.4. tai nav iespēju segt zaudējumus no saviem līdzekļiem vai ar līdzekļiem, ko tā spēj iegūt no saviem biedriem, akcionāriem, dalībniekiem vai kreditoriem, un tā nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs to līdz nespējai turpināt darbību.”;

1. Svītrot 18.8. apakšpunktu.
2. Izteikt noteikumu 19.punktu šādā redakcijā:

„19. Nacionālo stendu organizēšanai starptautiskajās izstādēs ārvalstīs attiecināmas ir šādas izmaksas:

19.1. izstādes organizatora noteiktās izmaksas (dalības maksa izstādē, ekspozīcijas laukuma, stenda nomas, tehniskā aprīkojuma izmaksas un izmaksas, kas saistītas ar informācijas ievietošanu izstādes katalogā);

19.2. stenda dizaina izstrādes, stenda izgatavošanas, nomas, uzstādīšanas un stenda darbības nodrošināšanas izmaksas izstādes laikā;

19.3. stenda, tehniskā aprīkojuma un mārketinga materiālu transportēšanas izmaksas līdz izstādes norises vietai un atpakaļ no tās;

19.4. stenda apdrošināšanas izmaksas transportēšanas un ekspozīcijas laikā;

19.5. darba semināru, prezentāciju, konferenču, preses konferenču un citu ar projekta mērķa sasniegšanu saistītu pasākumu organizēšanas izmaksas (tai skaitā telpu nomas, tehniskā aprīkojuma izmaksas), ievērojot samērīguma un lietderības principu;

19.6. mārketinga materiālu iegādes izmaksas (tai skaitā dizaina izstrādes, satura izstrādes, izgatavošanas, tulkošanas, uzglabāšanas (ārpakalpojuma veidā) un izplatīšanas izmaksas), un mārketinga aktivitātes apmeklētāju piesaistei;

19.7. publicitātes izmaksas ārvalstu plašsaziņas līdzekļos;

19.8. konsultāciju pakalpojumu izmaksas;

19.9. reprezentācijas izdevumi izstādēs un ar izstādi saistītājos pasākumos (tajā skaitā darba semināros, prezentācijās, konferencēs, preses konferencēs, darījuma tikšanās), nepārsniedzot vienu procentu no projekta kopējām attiecināmajām izmaksām;

19.10. komandējuma izmaksas diviem projekta iesniedzēja pārstāvjiem, tai skaitā transporta, naktsmītnes un dienas naudas izmaksas.”;

1. Izteikt 20.8.apakšpunktu sekojošā redakcijā:

„20.8. izstādes (izņemot izstāžu, kurās tiek organizēti nacionālie stendi) organizatora noteiktās izmaksas (dalības maksa izstādē, ekspozīcijas laukuma, stenda nomas, tehniskā aprīkojuma izmaksas un izmaksas, kas saistītas ar informācijas ievietošanu izstādes katalogā);”

1. Izteikt 21.punktu šādā redakcijā:

„ 21. Reklāmas un mārketinga kampaņu, citu pasākumu īstenošanai un mārketinga pētījumu organizēšanai ārvalstu tūristu piesaistei attiecināmas ir šādas izmaksas:

21.1. reklāmas un mārketinga kampaņas koncepcijas izstrādes izmaksas;

21.2. publicitātes izmaksas ārvalstu plašsaziņas līdzekļos;

21.3. tūrisma informācijas, reklāmas un mārketinga materiālu, tajā skaitā videomateriālu un interaktīvo risinājumu, piemēram, mobilo aplikāciju iegādes izmaksas (tajā skaitā dizaina izstrādes, satura izstrādes, izgatavošanas, tulkošanas, uzglabāšanas (ārpakalpojumu veidā) izmaksas), izplatīšanas un izvietošanas izmaksas (tajā skaitā sociālajos tīklos un tūrisma portālos), nodrošinot to aktualizāciju, ciktāl tas nepieciešams projekta mērķa sasniegšanai;

21.4. ārvalstu tūrisma uzņēmumu un žurnālistu iepazīšanās vizīšu organizēšanas izmaksas (tajā skaitā transporta, izmitināšanas, ēdināšanas, tūrisma objektu un pasākumu apmeklējuma izmaksas) Latvijā;

21.5. ārvalstu specializēto tūrisma veicināšanas pasākumu (tajā skaitā darba semināru, izstāžu (izņemot izstāžu, kurās tiek organizēti nacionālie stendi), prezentāciju, konferenču, preses konferenču) organizēšanas izmaksas (tai skaitā telpu un ekspozīcijas laukuma nomas, stenda nomas un noformēšanas , tehniskā aprīkojuma, tūrisma informācijas un mārketinga materiālu transportēšanas, dalībnieku piesaistes, reprezentācijas izmaksas);

21.6. tirgus pētījumu izmaksas un reklāmas kampaņu monitoringa izmaksas;

21.7. komandējuma izmaksas projekta iesniedzēja pārstāvjiem uz šo noteikumu 21.5. apakšpunktā minētājiem pasākumiem, tai skaitā transporta, naktsmītnes un dienas naudas izmaksas.”;

1. Papildināt noteikumus ar IX.nodaļu šādā redakcijā:

IX. Noslēguma jautājums

„58. Izmaksas, kas radušās atbilstoši šo noteikumu 19.6. un 19.9.apakšpunktam, ir attiecināmas, ja tās radušās pēc vienošanās par projektu īstenošanu noslēgšanas.”.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

2012.11.21. 11:39

Gatis Silovs

67013209, Gatis.Silovs@em.gov.lv